CELEX: 61966CJ0012
Language: da
Date: 1967-06-22
Title: Domstolens Dom (Første Afdeling) af 22. juni 1967. # Alfred Willame mod EØF-Kommissionen. # Sag 12-66.

DOMSTOLENS DOM
      AF 22. JUNI 1967
      
         Alfred Willame
      
      
         mod EØF-Kommissionen
      
      Sag 12/66
      Processprog: Fransk
      
      Angående :
      
               a)
            
            
               annullation af de beslutninger om nægtelse af varig ansættelse og om afskedigelse, som blev meddelt sagsøger den 21. december 1965;
            
         
               b)
            
            
               tildeling af skadeserstatning.
            
         Domskonklusion:
      
               1.
            
            
               Sagsøgte i sag 12/66 frifindes for påstanden om annullation af beslutningerne om nægtelse af varig ansættelse og om afskedigelse;
            
         
               2.
            
            
               sagsøgte tilpligtes at betale sagsøger 100000 BF i skadeserstatning på grund af utilstrækkeligt opsigelsesvarsel.
            
         Generaladvokatens forslag til afgørelse :
      Sagsøgte bør frifindes for påstanden om annullation af beslutningen om ophævelse af kontrakten for påstanden om skadeserstatning på grund af fejl begået i forbindelse med integrations-proceduren. Derimod findes sagsøgers subsidiære påstand om skadeserstatning på grund af sagsøgtes manglende iagttagelse af et rimeligt varsel at være berettiget. Derfor bør Kommissionen tilpligtes at betale sagsøger to måneders ekstra løn, udregnet på grundlag af hans sidst udbetalte løn.
      Sammendrag
      
               1.
            
            
               Tjenestemænd — varig ansættelse — integrationsudvalg — opgaver — sammensætning
               (Vedtægten for tjenestemænd i Euratom, artikel 102)
            
         
               2.
            
            
               Tjenestemænd — egnethed — bedømmelsen upåvirket af arbejde udført inden for personalerepræsentationen
               (Vedtægten for tjenestemænd i Euratom, bilag II, artikel 1, stk. 3)
            
         
               1.
            
            
               Selv i tilfælde af genoptagelse af proceduren for varig ansættelse er det unødvendigt at ændre integrationsudvalgets sammensætning. Dels er det ikke dette udvalgs opgave at træffe strafferetlige eller disciplinære foranstaltninger, men at vurdere tjenestemænds egnethed til at udføre deres arbejde. Dels er alene et uændret integrationsudvalg i stand til, efter længere tids erfaring, at udvikle ensartede bedømmelseskriterier og om nødvendigt at korrigere diskriminerende eller indbyrdes afvigende vurderinger, der er foretaget af de pågældendes overordnede. Jf. sammendrag nr. 1 og 2 i sag 87/63, Sml. 1954 — 64, s. 519 ff.
            
         
               2.
            
            
               Værdien af det arbejde, som en tjenestemand har udført inden for personalerepræsentationen, må ikke påvirke bedømmelsen af tjenestemandens egnethed til at beklæde en bestemt normeret stilling. Det påhviler herefter administrationen alene at undersøge omfanget af det arbejde, som den pågældende har udført i personaleudvalget, og fastslå, hvilken indvirkning den tid, der er anvendt på personalearbejdet, har haft på det arbejde, der er udført i den normerede stilling.